
A  V  I  Z
· asupra proiectului de hotărâre privind  darea în administrare către Școala Gimnazială nr. 2 Oraş  Boldeşti-Scăeni a imobilului situat pe strada Fgului nr.2A având destinaţia de „Creşă de copii”

	Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind  darea în administrare către Școala Gimnazială nr. 2 Oraş  Boldeşti-Scăeni a imobilului situat pe strada Fagului nr.2A având destinaţia de „Creşă de copii”, am constatat următoarele :
	Potrivit art. 867 din Codul civil dreptul de administrare se constituie prin hotărâre a consiliului local.
Potrivit art. 108, lit. a) din OUG nr. 57/2019 privind Codul administrativ, Consiliile locale şi consiliile judeţene hotărăsc, în condiţiile prevăzute în partea a V-a a Codului administrativ, ca bunurile ce aparţin domeniului public sau privat, local sau judeţean, după caz, să fie date în administrarea instituţiilor publice şi regiilor autonome din subordinea unităţii administrativ-teritoriale care le are în proprietate.
Faţă de cele de mai sus şi în conformitate cu prevederile art. 243, alin. (1)  lit. a) din OUG nr. 57/2019 privind Codul administrativ, avizez favorabil acest proiect.

